Թոշակի անցած ծովային հետևակայինը կատարել է մի սենսացիոն հայտարարություն: Նա ասել է, թե վերջին 17 տարվա ընթացքում ծառայել է Մարսում: Նախկին զինվորականի խոսքով, որը ներկայանում է որպես կապիտան Քեյ, իր պարտականությունն է եղել մարդկանց արտամոլորակային ռազմակայանները տեղի անբարյացակամ բնակչությունից պաշտպանելը. տեղեկացնում է Mirror-ը: Կապիտան Քեյը պատմել է, որ ինքը եղել է գաղտնի տիեզերական զինուժի հրամանատարներից մեկը, որը պատկանել է «Երկրագնդի պաշտպանության ծառայություն» (Earth Defense Force) բազմազգ կազմակերպությանը: Մարսում անցկացրած 17 տարվա ընթացքում տղամարդն աշխատել է ԱՄՆ-ի, Չինաստանի և Ռուսաստանի քաղաքացիների հետ: Կապիտան Քեյի հիմնական առաքելությունն էր՝ պաշտպանել Կարմիր մոլորակի վրա մարդկանց կառուցած 5 հետազոտական կայանները Մարսի ագրեսիվ տեղաբնակներից: Երեք տարուց ավել մի քանի երկրի իշխանություններ նախապատրաստել են կապիտան Քեյին այդ դժվարին` արտամոլորակային ծառայությանը: Այդ ընթացքում նա սովորել է կառավարել 3 տեսակի տիեզերական կործանիչ և նույնքան ռմբակոծիչ, որոնք հատուկ պատրաստված են եղել անօդ տարածքում մարտական գործողություններ իրականացնելու համար: Ուսուցումն իրականացվել է լուսնային գաղտնի կայանում, որն այսպես է կոչվել` Lunar Operations Command: Կապիտան Քեյը չի պատմել, թե քանի զինակից է ունեցել: «Մարսյան զորքերում 20 տարվա ծառայությունից ես սարսափելի հոգնել էի»,-խոստովանել է տղամարդը: Հրամանատարությունն ըմբռնումով է մոտեցել հրաժարականի մասին զինվորականի խնդրանքին և նրան հանդիսավոր պայմաններում հրաժեշտ տվել: Ինչպես պատմել է ամերիկացին, արարողությանը ներկա են եղել շատ բարձրաստիճան պաշտոնյաներ, այդ թվում՝ ԱՄՆ-ի նախկին պաշտպանության նախարար Դոնալդ Ռամսֆելդը: Կապիտան Քեյի պատմությունը, մեղմ ասած, տարօրինակ է հնչում, սակայն նա միակը չէ, ով պնդում է, որ Մարսում գաղտնի ռազմակայաններ կան: UFO TV հեռուստաալիքն այդ մասին կեսժամանոց ֆիլմ է նկարահանել: